wickkiey/tamil-wikipedia-markdown huggingface dataset:
# விக்கிப்பீடியா:நுட்பம்



## விக்கிபீடியா நுட்ப கட்டமைப்பு (அடிப்படைத் தகவல்கள்)

- :
- [[:
- சிறப்புப்_பக்கங்கள்
- விக்கிமீடியா கட்டமைப்பு
- மேல்நிலை விக்கி
- **http://meta.wikimedia.org/wiki/MediaWiki**
- **http://meta.wikimedia.org/wiki/Main_Page**
- **http://tools.wikimedia.de/**
- http://en.wikipedia.org/wiki/Wiki
- http://en.wikipedia.org/wiki/Wiki_software
- http://en.wikipedia.org/wiki/List_of_wiki_software

## அறியப்பட்ட பிரச்சினைகள்
- வகைப்படுத்தல் வரைபடம்
- தமிழ் எழுத்துக்களை கணித சூத்திரத்தில் பயன்படுத்த முடியாது
- கூறுகளாகும் யுனிக்கோடு

## [[நுட்பியல் நெறிப்படுத்தல் கலந்துரையாடல்

## 

## 
:: SundarBot  

## விக்கிபீடியா இடைமுகம் தமிழ்ப்படுத்தல்
- :
- [[:meta:MediaWiki localisation
- :m:LanguageTa.php

## மீடியாவிக்கி மென்பொருள் இன்றைப்படுத்தல்

I find that the mediawiki software that we use here is at least two versions behind that of the English 'pedia. Mayooranathan, how to do software upgrade etc? Talk to Brian or Angela? Also, when we do the software upgrade, we can include the Javascript editor as an opt-in feature. Before that, we need to test it out thoroughly. -- Sundar 08:45, 8 ஏப் 2005 (UTC)  

:சுந்தர், நீங்களும் மற்றும் பலரும் விக்கி நிர்வாக நுட்ப விடயங்களிலும் கவனம் செலுத்திவருவது நன்று. எனக்கு PHP and XML இன்னும் பரிச்சியம் இல்லை. (நேரம் வரும்பொழுது படிப்பதாகத்தான் தீர்மானம்.) ஆங்கில விக்கிபீடியாவிற்கு இணையாகவே நாமும் இன்றைப்படுத்துவது நல்லதாகவே படுகின்றது. மேலும், தமிழ் விக்கிபீடியாவின் இன்றைய நிலையை குறுவட்டில் சேமித்து யாரவது பெற்றுக் கொண்டாலும் நன்று. --Natkeeran 04:17, 20 நவம்பர் 2005 (UTC)  

::The software is now up-to-date. However, we can add some Tamil specific features as we get time. And, I currently do not have a CD writer. Let's at least download the archive from :en:Wikipedia:Download. -- Sundar <sup>\பேச்சு</sup> 10:26, 21 நவம்பர் 2005 (UTC)  

தமிழ் விக்கிபீடியா மென்பொருள் இன்றைப்படுத்தல்  
சுந்தர், ஆங்கில விக்கிபீடியாவின் மென்பொருளை மேம்படுத்தியிருக்கின்றார்கள் போல் தெரிகின்றது. தமிழ் விக்கிபீடியாவையும் எப்படி இன்றைப்படுத்தினால் நன்று. --Natkeeran 04:23, 23 ஏப்ரல் 2006 (UTC)  

## இடைமுகத்தை தமிழாக்குவது எப்படி?

### மீடியாவிக்கி சுட்டிகள்
- http://video.google.ca/videoplay?docid=7747790812939045407&q=wikipedia

## தரவிறக்கம்
- http://download.wikimedia.org/tawiki/
- :en:Wikipedia:Download
# சுழியக் கழிவு

எல்லா உற்பத்தி நுகர்வுச் செயற்பாடுகளிலும் கழிவற்ற ஒரு நிலையைத் தோற்றுவிக்க உந்துவிக்கும் ஓர் அணுகுமுறை **சுழியக் கழிவு (Zero waste)** என்று அழைக்கப்படும். இயற்கையில் எப்படி ஒரு செயல்பாட்டின் கழிவுகள் அல்லது விளைவுகள் இன்னொரு செயல்பாட்டின் உரமாக அல்லது இடுபொருள்களாக அமைகின்றதோ அதேபோல மனித செயல்பாட்டினால் உற்பத்தியாகும் கழ தகுந்த வழிகளில் பயன்பாட்டிற்கு ஏற்ற மாதிரி மீள் உருவாக்கம் , மீள் உபயோகம் செய்வது சுழிய கழிவின் அடிப்படை.  

பல பொருட்கள் நுகர்வோர்களால் ஒரு குறிப்பிட்ட பயன்பாட்டின் பின் கழிவு என கருதப்பட்டு எறியப்பட்டுவிடும். பொதுவாக பல பொருட்கள் கழிவுக் கிடங்குகளில் போடப்படுகின்றன. அவற்றுள் சில காலப்போக்கில் அழுகி, சிதைந்து அல்லது மருவி மண்ணோடு கலந்து விடுகின்றன. பல பொருட்கள் அப்படி மருவுவதில்லை; அவை, சூழல் மாசுறுத்தலுக்கு வழிகோலுகின்றன. இப்பொருட்களின் விலை இச்சூழல் மாசுறுதலை பொருட்படுத்தி அமைவதில்லை; இதுவே சூழல் மாசுறுதலுக்கு ஒரு முக்கிய காரணி. சுழிய கழிவு அணுகுமுறையின் மூலம் எந்த ஒரு பொருளையும் கழிவாக்காமல், அதன் உண்மையான பரந்த சூழல் தாக்கங்களை கருத்தில் எடுத்து, மீள்மீள் உருவாக்கத்துக்கும் ஏற்ற மாதிரி உற்பத்தி செய்ய முனையப்படும்.
# சூழல் பேணற் செயற்பாடுகள்


**சூழல் பேணற் செயற்பாடுகள்** எனப்படுபவை சூழல் மாசடைதலிலிருந்து சூழலைக் காப்பதற்கான செயற்பாடுகள் ஆகும்.  

சூழல் பேண் செயற்பாடுகள் ஆவன:  
- கழிவு கட்டுப்படுத்தல் - Reduce
- மீள் உபயோகம் - Reuse
- திருத்தி பயன்படுத்தல் - Repair
- மீள் உருவாக்கம் - Recycle
- கழிவு அகற்றல் - Remove
# வார்ப்புரு:நகரங்களுக்கான தகவல்சட்டம்

<noinclude>* கொழும்பு நகருக்கான மாதிரியைக் காண உரையாடல் பக்கத்தை பார்க்க  
</noinclude>  
****}****

| - class}="hiddenStructure" | } நகரின் ஒரு தோற்றம் |  |
| --- | --- | --- |
| , உத்தியோகபூர்வ கொடி
<small>கொடி</small> | , உத்தியோகபூர்வ சின்னம்
<small>சின்னம்</small> | } |
|- class}="hiddenStructure"  
| | உத்தியோகபூர்வ வலைத்தளம்: }  
|-  
| | அமைவிடம்  
|-  

|-  
|- class}="hiddenStructure"  
|**மாகாணம்**  
| }  
|-  
|- class}="hiddenStructure"  
|**மாவட்டம்**  
| }  
|-  
| | உள்ளூர் நிர்வாகம்  
|-  
|- class}="hiddenStructure"  
|**உள்ளூராட்சி வகை**  
|}  
|-class}="hiddenStructure"  
!**}**  
|}  
|-class}="hiddenStructure"  
!**}**  
|}  
|-class}="hiddenStructure"  
!**மொத்த வாக்காளர்**  
|}  
|-class}="hiddenStructure"  
!**மொத்த வட்டாரங்கள்**  
|}  
|-  
| | புவியியல் பண்புகள்  
|-  
|-class}="hiddenStructure"  
| **அமைவிடம்**  
| <span> }°}&prime;&nbsp;} }°}&prime;&nbsp;}</span></small>  
|-  
| | **சனத்தொகை**  
&nbsp;- மொத்தம் (})  
&nbsp;- அடர்த்தி  
| | } ஆவது நிலை  
}  
ச.கி.மீ. }  
|-class}="hiddenStructure"  
!**சராசரி வெப்பநிலை**  
|}&nbsp;பாகை செல்சியஸ்  
|-class}="hiddenStructure"  
!**சராசரி மழைவீழ்ச்சி **  
|}&nbsp;மில்லி மீற்றர்கள்  
|-  
|- class}="hiddenStructure"  
| **கடல் மட்டத்திலிருந்து உயரம்**  
| }&nbsp;மீற்றர்கள்  
|-  
|- class}="hiddenStructure"  
| | **பரப்பளவு**  
| | }&nbsp;கி.மீ.  
|-  
| | **நேர வலயம்**  
| | ஒ.ச.நே. }}  

|-  
| | இதர விபரங்கள்  
|-  
| | **குறியீடுகள்**  
&nbsp;&nbsp;&bull; அஞ்சல்  
&nbsp;&nbsp;&bull; தொலைபேசி  
| | &nbsp;  
}  
+}  
|-  
| colspan=2 |<small>}</small>  
|}
# யாப்பிலக்கண நூல்கள்

**யாப்பிலக்கண நூல்கள்** என்பவை செய்யுள்களின் இலக்கணம் பற்றிக் கூறுகின்ற நூல்களாகும்.  

## தொல்காப்பியம்

தமிழ்ச் செய்யுள்களின் இலக்கணம் பற்றிய, இன்று கிடைக்கக்கூடிய நூல்களுள் காலத்தால் முந்தியது தொல்காப்பியமாகும். இது தோன்றிய காலம் ஐயத்துக்கு இடமின்றி நிறுவப்படவில்லை. எனினும் சுமார் 2500 ஆண்டுகளுக்கு முன் தோன்றியிருக்கக் கூடும் என்பது பல அறிஞர்களின் கருத்து. இந்நூலில் வரும் குறிப்புகள் மூலம் இந்நூலுக்கு முதல்நூலாக அகத்தியம் என்னும் நூல் இருந்திருப்பதாகத் தெரிய வருகின்றது. மூன்று அதிகாரங்களைக் கொண்ட இந்நூலின் மூன்றாவது அதிகாரமான பொருளதிகாரத்தின் ஒரு பகுதியாகவே யாப்பிலக்கணம் அமைகின்றது.  

## மறைந்துபோன நூல்கள்

தொல்காப்பியக் காலத்துக்குப் பின் தமிழ் இலக்கியம் பல மாற்றங்களுக்கு உட்பட்டிருக்கிறது. தமிழ் இலக்கிய வரலாற்றையும், பல்வேறு காலகட்டங்களில் எழுதப்பட்ட ஆக்கங்களையும் பார்க்கும்போது செய்யுள் இலக்கியத்திலும் பல மாற்றங்களை அவதானிக்க முடிகின்றது. சங்ககால இலக்கியச் செய்யுள் அமைப்புக்கும், சங்கம் மருவிய மற்றும் பிற்காலச் செய்யுள் அமைப்புகளுக்கும் இடையே பல வேறுபாடுகள் உள்ளதுடன் புதுமைகளும் புகுந்துள்ளன. இதனால் பல புலவர்கள் யாப்பிலக்கண நூல்கள் எழுதியுள்ளது வேறு ஆதாரங்கள் மூலம் தெரியவந்தாலும், இவற்றுள் பெரும்பான்மையானவை இன்று மறைந்து விட்டன.  

### அவிநயனம்

இவற்றுள் அவிநயனார் என்பவர் எழுதிய அவிநயனம் என்ற நூலும் ஒன்றாகும். இந்த நூல் இப்பொழுது இல்லை. எனினும், யாப்பருங்கலக் காரிகை எனும் பிற்கால யாப்பிலக்கண நூலில் இதுபற்றிய குறிப்பு உள்ளது. இதுதவிர யாப்பருங்கல விருத்தியுரை, நன்னூல் விருத்தியுரை, நேமிநாத உரை, தக்கயாகப்பரணி உரை ஆகிய நூல்களிலும் இதுபற்றிய குறிப்புகள் உள்ளதுடன், அவற்றுட் சில நூல்கள் அவிநயனத்திலிருந்து மேற்கோள்கள் காட்டியுள்ளதாகவும் கூறப்படுகின்றது. <sup>(1)</sup> இந்நூலுக்கு உரையொன்றும் எழுதப்பட்டிருந்ததாகவும், அந் நூலை எழுதியவர் **தண்டலங்கிழவன்** இராச பவித்திரப் பல்லவதரையன் என்றும், மயிலைநாதர் என்பவர் குறிப்பிட்டுள்ளார்.  

### பிற நூல்கள்

இது தவிர காக்கைப்பாடினியார், நத்ததத்தனார், பல்காயனார், பல்காப்பினார், மயேச்சுரனார் போன்ற புலவர்களும் யாப்பிலக்கண நூல்கள் எழுதியுள்ளதாகத் தெரியவருகிறது. இவையும் எதுவும் இன்று கிடைத்தில.  

## வழக்கிலுள்ள நூல்கள்

தொல்காப்பியம் தவிர யாப்பிலக்கணம் கூறும் நூல்களில் இன்று கிடைக்கக் கூடியதாகவுள்ள நூல்கள், யாப்பருங்கலம், யாப்பருங்கலக் காரிகை என்பனவாகும். இவ்விரு நூல்களையும் எழுதியவர் அமிர்தசாகரர் என்பவராவார்.  

## உசாத்துணை நூல் குறிப்பு

- (1) ஆணல்ட் சதாசிவம்பிள்ளை, பாவலர் சரித்திர தீபகம் பகுதி-1, பதிப்பாசிரியர்: பொ. பூலோகசிங்கம், கொழும்புத் தமிழ்ச் சங்கம், 1975.
# தொடை (யாப்பிலக்கணம்)

**தொடை** என்பது யாப்பிலக்கணத்தில் செய்யுள் உறுப்புகள் வகையைச் சேர்ந்தது. செய்யுள்களின் சீர்களும், அடிகளும் தொடுத்துச் செல்லுகின்ற முறையுடன் சம்பந்தப்பட்டிருப்பதால் தொடை என வழங்கப்படுகின்றது. செய்யுள்களின் ஓசை நயத்துக்கும், அவற்றின் இனிமைக்கும் தொடைகள் முக்கியமானவை.  

## தொல்காப்பிய விளக்கம்
தொல்காப்பியர் தொடைகள் 13708 வகைப்படும் எனக் குறிப்பிடுகிறார்.  

## தொடை வகைகள்

தொடைகள் பலவகைப் படுகின்றன. இவை,  

1. மோனைத் தொடை
1. இயைபுத் தொடை
1. எதுகைத் தொடை
1. முரண் தொடை
1. அளபெடைத் தொடை
1. அந்தாதித் தொடை
1. இரட்டைத் தொடை
1. செந்தொடை

என்பனவாகும். இவற்றுள் மோனை, எதுகை, முரண் மற்றும் அளபெடைத் தொடைகள் செய்யுள் அடிகளின் முதற் சீருடன் சம்பந்தப்பட்டிருக்க, இயைபுத் தொடை அடிகளின் இறுதிச் சீர் தொடர்பாக அமைகின்றது.  

## தொடை விகற்பங்கள்

மேலே கண்ட எட்டுத் தொடைகளிலே முதல் ஐந்து தொடை ஒவ்வொன்றுக்கும் அவை பாவிலே அமைந்து வருகின்ற இடங்களைப் பொறுத்து, எட்டு வகையான வேறுபாடுகள் யாப்பிலக்கண நூல்களிலே சொல்லப்பட்டுள்ளன. இவை யாப்பிலக்கணச் சொற் பயன்பாட்டு வழக்கில் "விகற்பங்கள்" எனப்படுகின்றன. மேற் கூறிய எட்டு விகற்பங்களும் வருமாறு.  

1. அடி
1. இணை
1. பொழிப்பு
1. ஒரூஉ
1. கூழை
1. மேற்கதுவாய்
1. கீழ்க்கதுவாய்
1. முற்று

மோனை, எதுகை, முரண், அளபெடை, இயைபு ஆகிய தொடைகளில் எட்டுவகையான விகற்பங்கள் ஏற்படும்போது மொத்தம் நாற்பது தொடை விகற்பங்கள் உண்டாகின்றன. இவற்றுடன் விகற்பங்கள் இல்லாத அந்தாதி, இரட்டை மற்றும் செந்தொடைகளும் சேர்ந்து நாற்பத்து மூன்று ஆகின்றது.  
## அடிக்குறிப்பு

## வெளிப்பார்வை
தொடைவகை  
- இளம்பூரணர் கணக்கீடு
- நச்சினார்க்கினியர் கணக்கீடு
- பேராசிரியர் கணக்கீடு
- உரையாசிரியர் கணக்கீட்டில் மாறுபாடுகள்
# மோனை

யாப்பிலக்கணத்தில் செய்யுள்களின் சீர்களும், அடிகளும் ஒன்றுடன் ஒன்று தொடர்புபடும் முறையால் தொடைகள் அமைகின்றன. பல வகையாக அமையும் தொடைகளில் **மோனை** முக்கியமானவற்றுள் ஒன்று.  

## மோனையும் அதன் வகைகளும்

: **எழுவாய் எழுத்தொன்றின் மோனை** என யாப்பருங்கலக் காரிகையும்,  
: **அடிதொறும் தலையெழுத்து ஒப்பது மோனை** எனத் தொல்காப்பியச் செய்யுளியலும் கூறுகின்றன.  

இதிலிருந்து மோனை என்பது செய்யுள் அடிகளின் முதல் எழுத்துக்கள் ஒத்து அல்லது ஒன்றி வருதல் மோனை என்றாகிறது. அடிகளின் முதல் எழுத்துக்கள் மட்டுமன்றி சீர்களின் முதலெழுத்துக்கள் ஒன்றி வரினும் அது மோனையே. சீர்கள் தொடர்பில் வரும் மோனை **சீர்மோனை** எனவும், அடிகள் தொடர்பில் வருவது **அடிமோனை** எனவும் குறிப்பிடப்படுகின்றன. மோனைத் தொடை தொடர்பில் அடிமோனையை விடச் சீர்மோனையே சிறப்புப் பெறுகின்றது.  

எழுத்துக்கள் ஒத்து வருதல் எனும்போது ஒரே எழுத்துக்கள் வருதல் என்பது பொருளாகாது. ஒத்த எழுத்துக்கள் பின்வருமாறு அமையலாம்.  

1. ஒரே எழுத்து ஒன்றுக்கு ஒன்று மோனையாதல்.
1. ஒரே இன எழுத்துக்கள் ஒன்றுக்கொன்று மோனையாதல்

உயிரெழுத்துக்கள் மூன்று இனங்களும், மெய்யெழுத்துக்களில் மூன்று இனங்களும் உள்ளன.  

**உயிரெழுத்து இனங்கள்**  

: 1. அ, ஆ, ஐ, ஔ  
: 2. இ, ஈ, எ, ஏ, யா  
: 3. உ, ஊ, ஒ, ஓ  

**மெய்யெழுத்து இனங்கள்**  

: 1. ஞ், ந்  
: 2. ம், வ்  
: 3. த், ச்  

## மோனை எழுத்துக்கள்

### சீர்மோனைகள்
: 1. **பா**லுந் தெளிதேனும் **பா**கும் **ப**ருப்புமிவை  

::மோனைஇந்த வெண்பா அடியிலே முதற் சீரின் முதல் எழுத்தாக வரும் **பா** மூன்றாம் சீரின் முதலெழுத்தாகவும் வருகிறது. நாலாஞ்சீரின் முதலெழுத்தாகவும் அதன் உயிரெழுத்து இனமான **ப** வருவதால், இவ்வடி 1, 3, 4 ஆம் சீர்களில் மோனை அமைந்த அடியாகும்.  

: 2. **க**ற்க **க**சடற **க**ற்றவை **க**ற்றபின்  

::இத் திருக்குறள் அடியில் 1, 2, 3, 4 ஆகிய எல்லாச் சீர்களிலும் **க** என்னும் ஒரே எழுத்து மோனையாக வந்துள்ளது. இவ்வாறு அமைவது முற்று மோனை எனப்படும்.  

### அடிமோனைகள்
: **த**ம்பொருள் என்ப **த**ம்மக்கள் அவர்பொருள்  
: **த**ந்தம் வினையான் வரும்  

::மேலே காட்டிய திருக்குறளில் இரண்டு அடிகளினதும் முதற் சீர்கள் **த** எனும் எழுத்தில் தொடங்குவதால் இதிலே அடிமோனை அமைந்துள்ளது.  

அடிமோனை சிறப்புக் குறைவானதால் அடிமோனைகள் அமைந்த பாடல்கள் மிகக் குறைவே. அடிகள் தொடர்பில் சிறப்புப் பெறுவது எதுகையாகும் இது அடி எதுகை எனப்படும்.  

## யாப்பருங்கல விருத்தி
இந்த நூல் 7 வகையாக மோனைகளைப் பகுத்துக்கொண்டு எடுத்துக்காட்டு தருகிறது  
;இணை மோனை  
:**அ**ணிமலர் **அ**சோகின் தளிர் நலம் கவற்றி  
;பொழிப்பு மோனை  
:**அ**ரிக்குரல் கிண்கிணி **அ**ரற்றும் சீரடி  
;ஒரூஉ மோனை  
:**அ**ம்பொற் கொடிஞ்சி நெடுந்தேர் **அ**கற்றி  
;கூழை மோனை  
:**அ**கன்ற **அ**ல்குல் **அ**ம்நுண் மருங்குல்  
;மேற்கதுவாய் மோனை  
:**அ**ரும்பிய கோங்கை **அ**வ்வளை **அ**மைத்தோன்  
;கீழ்க்கதுவாய் மோனை  
:**அ**விர்மதி **அ**னைய திருநுதல் **அ**ணங்கு  
;முற்று மோனை  
:**அ**யில்வேல் **அ**ணுக்கி **அ**ம்பலைத்து **அ**மர்ந்த
# எதுகை

யாப்பிலக்கணத்தில் தொடை என வழங்கப்படும் செய்யுள் உறுப்பு வகைகளில் **எதுகை** முக்கியமானதாகும். வெவ்வேறு அடிகளின் அல்லது சீர்களின் முதலெழுத்துக்கள் ஒத்துவரின் மோனை எனப்படின், இரண்டாவது எழுத்துக்கள் ஒத்துவருதல் எதுகை ஆகும்.  

என்பது தொல்காப்பியர் கூற்று.  

;எடுத்துக்காட்டு  

இக்குறளில் "நீந்துவர்", "நீந்தார்" ஆகிய இரண்டு சீர்களில் உள்ள இரண்டாம் எழுத்து "ந்" ஒன்றாக அமைவதால் இவை எதுகை எனச் சுட்டப்படுகின்றன.  

## எதுகை வகைகள்

எதுகை சீர்களிலும், அடிகளிலும் வரக்கூடும். இவை முறையே சீரெதுகை என்றும் அடியெதுகை என்றும் அழைக்கப்படுகின்றன. பொதுவாக அடியெதுகையே செய்யுள்களில் சிறப்புப் பெறுகின்றது. சீரெதுகை அதிகம் கைக்கொள்ளப் படுவதில்லை.  

## யாப்பருங்கலம்
இந்த நூலின் விருத்தியுரையில் 7 வகையான எதுகைகள் காட்டப்படுகின்றன.  
<poem>  

</poem>
# வார்ப்புரு:வாழ்க்கை வரலாறு எழுதல் கையேடு

<noinclude><table ="0" cellpadding="0" cellspacing="0">  
<tr>  
<td>  
**சில பரிந்துரைகளுக்கு: வாழ்க்கை வரலாறு எழுதல் கையேட்டை பார்கவும்.**  

<small>தயவு செய்து, நபர்கள் வாழ்க்கை வரலாறை விடய நோக்கிலும், சார்பு நிலைகளை அவதானித்தும்; சுருக்கி, விளக்கி, தெளிவாக்கி; பட்டியல்கள், அட்டவணைகள் போன்றவற்றையும் பயன்படுத்தி எழுதல் நன்று.</small>  
</td></tr></table></noinclude>  
<noinclude>  

கீழ் வருவது வாழ்க்கைவரலாறு கட்டுரைகளை எழுத எளிதாக்கும் ஓர் வார்ப்புரு. இதனை புதிய பக்கமாக மாற்றீடு (Substitution) செய்யவும் **பதிய பக்கம் உருவாக்க *இந்த* வார்ப்புரு பக்கத்தை நேரடியாக தொகுக்காதீர்கள்**.  

யாருடைய வாழ்க்கை வரலாறு எழுதலாம்: :en:Wikipedia:Notability (people)  

---
</noinclude>  

**நபரின் அறியப்பட்ட பெயர்** (பிறந்த நாள் &ndash; இறந்த நாள்), பின்னர் *நபரின் இயற்பெயர், அதிகாரபூர்வ பெயர் மற்றும் விரிவான பெயர்*. நபரின் நாடு, மாநிலம் மற்றும் மிகவும் அறியப்பட்ட தொழில்(கள்). குறிப்பிட்ட துறைகளில் அவரது சிறப்பு பங்காற்றலை விவரிக்கவும்.  

## வாழ்க்கை வரலாறு
பின்வரும் பத்திகள் ஆண்டுவாரியாக அமைந்துள்ளதா என உறுதி செய்யவும். காட்டாக, *திருமணம் மற்றும் பிள்ளைகள்* பத்தி *விரிவான விளக்கங்கள்* பத்தியின் முன்னரோ பின்னரோ வெளியிடவும்.  

### இளமை வாழ்க்கை
நபரின் இளமைக்கால வாழ்வினை செய்தியாளர் நடையில் இடவும்.  

### விரிவான விளக்கங்கள்
ஏதேனும் நிகழ்ச்சி விரிவாக பதியப்பட வேண்டியிருந்தால் இங்கு இடவும்.  

### விரிவான விளக்கங்கள்
ஏதேனும் நிகழ்ச்சி விரிவாக பதியப்பட வேண்டியிருந்தால் இங்கு இடவும்.  

### திருமணம் மற்றும் பிள்ளைகள்
நபருக்கு திருமணம் ஆகியிருந்து பிள்ளைகள் இருந்தால்,திருமண விவரங்களையும் பிள்ளைகள் பட்டியலையும் விவரிக்கவும்.  
- நபரின் மகன் (பிறந்த நாள் &ndash; இறப்பு) புகழ் பெற்றவராக இருந்தால் சிறு குறிப்பு வரைக.
- நபரின் மகள் (பிறந்த நாள் &ndash; இறப்பு) புகழ் பெற்றவராக இருந்தால் சிறு குறிப்பு வரைக

### இறப்பு மற்றும் பின்னர்
[*வேண்டியிருந்தால்*] **பாரம்பரியம்** ஏதேனும் இருந்தால், விவரிக்கவும்.  

## கொள்கைகள் மற்றும்/அல்லது அரசியல் நோக்கு
விக்கிப்பீடியா தனிநபர் கருத்துகளை பரப்பும் பொது அரங்கமல்ல.ஆயினும் அரசியல்வாதிகள், எழுத்தாளர்கள் மற்றும் பிறரின் குறிப்பிட்ட பார்வைகளை, நம்பகமான, அவர்களுக்கு நெருக்கமானவர்களால் கட்டுப்படுத்தப்படாத, உசாத்துணையுடன் அவர்களது வாழ்க்கை வரலாற்றில் *சுருக்கமாக* பதிப்பது அவசியம்.  

## ஆக்கங்கள்
ஏதேனும் இருந்தால், பதிப்பித்த நாள்வாரியாக பட்டியலிடவும்.  

## விருதுகள்
(ஏதேனும் இருந்தால்)  

இங்கு (:en:The MLA style manual) பட்டியலிடவும். EasyBib.com அல்லது :en:OttoBib கொண்டு ஐ.எசு.பி.என் எண்கள் பட்டியலில் இருந்து தானியங்கியாக தொகுக்கவும்.  

## மேற்கோள்கள்/கூடுதல் பார்வைக்கு

## மேலும் பார்க்க
தமிழ் விக்கிப்பீடியாவில் உள்ள பக்கங்களுக்கு அகரவரிசையில் பட்டியலிடு. பொதுப்பெயர்கள் முதலிலும் இயற்பெயர்கள் பின்னிலும்.  
- சுய வாழ்க்கை வரலாறு
- வாழ்க்கை வரலாறு
# ஜனவரி 2006

**'''செய்தி தொகுப்பு'''**

| இலங்கை | தமிழர் புனர்வாழ்வு கழக உறுப்பினரகள் கடத்தல் | ரியூற்ரேர்ஸ் |  |
| --- | --- | --- | --- |
| **23 ஜனவரி 2006** |  |  |  |
| கனடா | மத்திய ஆட்சி மாற்றம், மரபுசார்பு கட்சி தேர்தலில் வெற்றி | கனடா மத்திய அரச தேர்தல், 2006 |  |
| **16 ஜனவரி 2006** |  |  |  |
| சிலி | மிசால் பச்சல்ற், இடதுசாரி பெண் அரசியல்வாதி ஜனாதிபதியாக தேர்வு | பிபிசி |  |
| **04 ஜனவரி 2006** |  |  |  |
| இராக் | சியா மரணச்சடங்கு ஒன்றில் மேற்கொள்ளப்பட்ட தற்கொலை தாக்குதலில் 36 மக்கள் பலி | விக்கி செய்திகள் | } |
# காமிகாகமம்

தமிழ் நாட்டிலும், இலங்கையிலும் வழக்கிலுள்ள சைவ சமயத் தத்துவம், சைவ சித்தாந்தம் ஆகும். சைவ சித்தாந்தத்திற்குச் சிறப்பாக அமைந்த நூல்கள் சைவ ஆகமங்கள் எனப்படுகின்றன. சைவாகமங்கள் இருபத்தெட்டு. இவற்றுள் தலையாயது **காமிகாகமம்** ஆகும். இது மிகப் பெரிய ஆகமங்களுள் ஒன்று. ஏனைய ஆகமங்களைப் போலவே இதுவும் சமஸ்கிருத மொழியிலேயே எழுதப்பட்டுள்ளது. சமஸ்கிருத மொழியில் இருந்தாலும், தமிழ் நாட்டில் மட்டும் வழங்கிவந்த கிரந்த எழுத்துகளில் எழுதப்பட்டுள்ளதால், வட இந்தியப் பகுதிகளில் இது அதிகம் அறியப்படவில்லை.  

## பெயர்ப் பொருள்

*காமிகம்* என்பது சமஸ்கிருதத்தில் *விரும்பிய பொருள்* எனப் பொருள்படும். காமிகாகமம், ஆன்மாக்கள் விரும்பிய பொருள்களை வழங்கி, அவை மலங்களில் இருந்து விடுதலை பெற உதவுவதால், இப்பெயர் பெற்றதாகக் கூறுகிறார்கள்.  

## ஆகம நூல்களின் அமைப்பு

எல்லா ஆகமங்களும் நான்கு பகுதிகளாகப் (*பாதங்கள்*) பிரிக்கப்பட்டுள்ளன. இவை:  

1. வித்யா பாதம் அல்லது ஞான பாதம்
1. கிரியா பாதம்
1. யோக பாதம்
1. சரியா பாதம்

எனப்படுகின்றன. இவற்றுள், ஞான பாதம் ஆகமங்களின் தத்துவப் பகுதியாகும். கிரியா பாதம், சமயக் கிரியைகள் பற்றிய பகுதி. ஆகமங்களின் உள்ளடக்கத்தின் பெரும் பகுதி இவ்விரண்டு பாதங்களுக்குள்ளேயே அடங்கி விடுகின்றது. ஏனைய இரண்டு பகுதிகளும் நீளம் குறைந்த பகுதிகளாகும்.  

## உள்ளடக்கம்

காமிகாகமத்தின் கிரியா பாதம், பூர்வ பாகம், உத்தர பாகம் என இரு பிரிவுகளாக உள்ளன. கிரியா பாதம் 12,000 செய்யுள்களைக் கொண்டது. இதில் 5166 செய்யுள்கள் பூர்வ பாகத்திலும், 6477 செய்யுள்கள், உத்தர பாகத்திலும் உள்ளன. 357 செய்யுள்கள் கிடக்கவில்லை.  

பூர்வபாகத்தில், ஆகமங்களின் தோற்றம், அன்றாடம் கடைப் பிடிக்கவேண்டிய சமய நடைமுறைகள் மற்றும் வழிபாடுகள், கோயில்கள், வீடுகள் முதலியவற்றின் அமைப்பு விதிகள், விக்கிரகங்களைப் பிரதிஷ்டை செய்வதற்கான விதிகளும் கிரியைகளும் என்னும் நான்கு பிரிவுகள் உள்ளன. இதில் கோயிற் கட்டிடக்கலை மற்றும் சிற்பங்கள் தொடர்பான விடயங்கள் மிகவும் விரிவாக எடுத்தாளப்பட்டுள்ளதாகக் கூறப்படுகின்றது. இந் நூலின் 75 பிரிவுகளில் 60 பிரிவுகள் கட்டிடக்கலை, சிற்பம் ஆகியவற்றுக்காக ஒதுக்கப்பட்டுள்ளன.  

காமிகாகமத்தில் கூறப்பட்டுள்ள கட்டிடம் மற்றும் சிற்பம் தொடர்பான அம்சங்கள், பிற்காலத்தில் உருவான தனித்துவமான சிற்பநூல்களான மயமதம், மானசாரம் போன்றவற்றுக்கு அடிப்படையாக அமைந்ததாகச் சில ஆய்வாளர்கள் நம்புகிறார்கள். *மயமதம்* எனும் சிற்பநூலை சமஸ்கிருதத்தில் இருந்து ஆங்கிலத்தில் மொழிபெயர்த்த புரூனோ டாகென்ஸ் (Bruno Dagens), அந் நூலுக்காக எழுதிய அறிமுகப் பகுதியில், காமிகாகமத்திலும் மயமதத்திலும், சொல்லுக்குச் சொல் சரியாக அமைந்த வசனங்களும், சில சமயங்களில் முழுமையான பத்திகளும் கூடப் பொதுவாக அமைந்திருப்பதைச் சுட்டிக்காட்டியுள்ளார். இரண்டில் ஏதாவதொன்று மற்ற நூலிலிருந்து விடயங்களைப் பிரதிபண்ணியிருக்கக்கூடும் எனக்கருதும் அவர், காமிகாகமத்தில் கட்டிடக்கலை தொடர்பான அம்சங்கள் ஒழுங்கின்றியும், ஒருங்கிணைவின்றியும் அமைந்திருப்பதைச் சுட்டிக்காட்டி, மயமதம் போன்ற ஒரு நூலிலிருந்து, காமிகாகமத்தில் பிற்காலத்தில் இடைச் செருகல்கள் ஏற்பட்டிருக்கக்கூடும் எனக் கருத்து வெளியிட்டுள்ளார்.
# தாவர போசணை வகைகள்


விலங்குகள் போலல்லாது தாவரங்கள் இடம் பெயர்ச்சி அடையாது இதன் காரணமாக இவற்றின் போசணை முறை விலங்கினங்களில் இருந்து பெரிதும் வித்தியாசப்படுகின்றது. இரு பெரும்பிரிவாக தாவர போசணை முறைகளை உள்ளடக்கலாம்.  

1. பச்சையம் உள்ள தாவரங்களில் காணப்படும் தற்போசணை முறை,  

2. பச்சையமற்ற தாவரங்களில் காணப்படும் பிறபோசணை முறை  

## தற்போசணைத்தாவரங்கள்

**ஒளித்தொகுப்பு (Photosynthesis)** மூலம் தமக்குத்தேவையான சேதன உணவை தாமே தயாரிக்கக்கூடிய தாவரங்கள் ‘’’தற்போசணைத்தாவரங்கள்’’’ எனப்படும்.  
பச்சையம்(குளோரபில்) உள்ள உயர் தாவர வகைகளில் இந்த முறை மூலம் உணவு உற்பத்தி செய்யப்படுகிறது. காபனீர் ஒக்சைட்டு ,நீர் ஆகிய அசேதன முலக்கூறுகள் சூரிய ஒளி முன்னிலையில் பச்சையத்தில் தாவர போசணை செய்யக்கூடிய சேதனப்பதார்தமாக மாற்றப்படுகின்றது. இம் முறையின் விளைபொருளாக ஒட்சிசன் சூழழுக்கு விடுவிக்கப்படுகின்றது.  

உ+ம் : உயர் தாவரம்(Angiosperms)  

## பிறபோசணை தாவரங்கள்

தமது போசணைத்தேவைக்குப் பிற மூலங்களில் தங்கியுள்ள தாவரங்கள் பிறபோசணை தாவரங்கள் எனப்படும். பச்சையம் அற்ற தாவரங்களே இப் போசணை முறையில் ஈடுபடுகின்றன. இதற்கென இத் தாவரங்கள் சில விசேட இயல்புக்களை தன்னகத்தே கொண்டுள்ளது.  

உ+ம் : நொதியங்கள், உறிஞ்சிகள்,பருகி  

இத் தாவரங்கள் 4 வகைப்படும்  

1. அழுகல் வளரிகள்  

2. ஒட்டுண்ணித் தாவரங்கள்  

3. ஒன்றியவாழித் தாவரங்கள்  

4. பூச்சியுண்ணும் தாவரங்கள்/ஊனுண்ணும் தாவரங்கள்  

### அழுகல் வளரிகள் (Saprophytes)
இறந்து சிதைவடைந்து கொண்டிருக்கும் தாவர/விலங்கு உடல்கள் அல்லது எச்சங்கள் என்பவற்றில் வளரும் தாவரங்கள் அழுகல் வளரிகள் எ-ம். அழுகிய பொருட்களில் இருந்து தமது போசணையை பெற்றுக்கொள்கின்றன.  

உ+ம் : பற்றீயாக்கள், பங்கசுக்கள்,சில அல்கா  

### ஒட்டுண்ணித்தாவரங்கள் (Parasites)
உயிருள்ள அங்கியின் அகத்தோ அல்லது புறத்தோ தங்கியிருந்து அவற்றிலிருந்து பகுதியாகவோ அல்லது முற்றாகவோ உணவைப் பெற்றுவாழும் அங்கிகள் ஒட்டுண்ணி எ-ம். ஒட்டுண்ணிகள் தங்கி வாழ இடமளிப்பவை விருந்து வழங்கி எ-ம். இம் முறைமுலம் விருந்து வழங்கி பாதிக்கப்படலாம்.  

உ+ம் : பற்றீயாக்கள், பங்கசுக்கள், சில பூக்கும் தாவரங்கள் (Angiosperms) (கஸ்குட்டா, குருவிச்சை) போன்றவை  

பூக்கும்தாவரங்களின்(Angiosperms) ஒட்டுண்ணித்தாவரங்கள் இரு வகைப்படும்  

1. முழு ஒட்டுண்ணித்தாவரங்கள்  

2. குறை ஒட்டுண்ணித்தாவரங்கள்  

#### முழு ஒட்டுண்ணித்தாவரங்கள்
தமக்குத் தேவையான முழு உணவையும், கனியுப்புக்களையும், நீரையும் ‘’’விருந்து வழங்கியில்’’’ இருந்து பெற்றுக்கொள்ளும் தாவரங்கள் முழுஒட்டுண்ணித்தாவரங்கள் எ-ம்.  

உ+ம் : கஸ்குட்டா(Cuscuta)  

#### குறை ஒட்டுண்ணித்தாவரங்கள்
விருந்து வழங்கியிடமிருந்து கனியுப்புக்களையும், நீரையும் மாத்திரம் பெற்றுக் கொள்ளும் தாவரங்கள் குறை ஒட்டுண்ணித்தாவரங்கள் எ-ம். இவை பச்சையத்தைக் கொண்டிருப்பதால் உணவை தாமே தயாரித்துக் கொள்ளும் ஆற்றல் உடையது.  

உ+ம் : குருவிச்சை  

### ஒன்றியவாழித் தாவரங்கள்
பரஸ்பர நலன் கருதி தமது உண்வு தேவைக்காக மற்றொரு அங்கியுடன்(தாவரம் அல்லது விலங்கு) இணைந்து வாழ்ந்து வரும் தாவரங்கள் ஒன்றியவாழித் தாவரங்கள் எ-ம். இம் முறைமுலம் இவ் இரு அங்கிகளுக்குமிடையே பாதிப்பு ஏற்படாது.  

### பூச்சியுண்ணும் தாவரங்கள் (carnivorous plant)
இத் தாவரங்கள் முற்றிலும் தற்போசணைக்குரிய தாவரங்கள் ஆகும். இவை பச்சையத்தத கொண்டுள்ளன. ஆனால் இவை நைதரசனை பெற்றுக்கொள்ளமட்டுமே பூச்சிகள்,சிறுவிலங்குகளை பிடித்து உண்கின்றன. இதற்கென இவை சில விசேட உறுப்புக்களைக் கொண்டுள்ளன.  

உ+ம் : நெப்பந்திசு(Nepenthes), யூற்றிக்குலேரியா(Utricularia)
# விக்கிப்பீடியா:தமிழ் விக்கிப்பீடியா அறிமுகப்படுத்தல்


தமிழ் விக்கிபீடியா உங்களைப்போன்ற பயனர்களால் ஆக்கப்பட்டு பயன்படுத்தப்படும் ஒரு கட்டற்ற கலைக்களஞ்சியம் ஆகும். பிறபயனர்கள் இவ்வாக்க, அறிவு, சமூக செயற்பாட்டில் இணையும்பொழுது தமிழ் விக்கிபீடியா வளர்ச்சியும் மேன்மையும் பெறுகின்றது. ஆகவே, பிற தமிழ் அன்பர்களுக்கும் இத்திட்டத்தை அறிமுகப்படுத்தி அவர்களும் பங்களித்து பயன்பெற உந்துங்கள். தமிழ் விக்கிபீடியாவை பிறருக்கு அறிமுகப்படுத்த பயன்படக்கூடிய சில வழிமுறைகள், நீங்கள் செய்யக்கூடிய செயல்பாடுகள், அச்செயல்பாடுகளுக்கு உங்களுக்கு உதவக்கூடிய கூறுகள் இங்கே குவியப்படுத்தப்படுகின்றது.  

## இணைய ஊடகங்களில் தமிழ் விக்கிப்பீடியா
- **யூடியூப்பில் தமிழ் விக்கிப்பீடியா**
- **தமிழ் விக்கிப்பீடியா வலைப்பதிவு**
- **wikibooks:ta:தமிழ் விக்கிப்பீடியா**
- **டிவிட்டரில் தமிழ் விக்கிப்பீடியா**
- **பேஸ்புக்கில் தமிழ் விக்கிப்பீடியா**
- **தமிழ் விக்கிப்பீடியா கூகிள் குழு**

## இணைப்புத்தாருங்கள்
### எழுத்துரு இணைப்பு

### படிம இணைப்பு

### வாவ் குறிப்பில்வழிப் பக்கம்
<pre>  
<iframe src="http://www.techtamil.in/2kblogs.php"  

frameborder="0"  
id="frmid" ></iframe>  
</pre>  

<br/>  

உங்கள் பக்கத்தில் இருந்து விக்கிப்பீடியா கட்டுரைகளை தேட, வாசிக்க. மேலே தரப்பட்ட நிரல் பட்டையை உங்கள் வலைப்பதிவுகளில் அல்லது இணையப் பக்கங்களில் இணையுங்கள்.  

## பயனர் அழைப்பு கடிதங்கள்
பாக்க: பயனர் அழைப்பு கடிதங்கள்  

## பிற களங்களில் தமிழ் விக்கிபீடியா

### வலைப்பதிவுகளில் தமிழ் விக்கிப்பீடியா
தமிழ் விக்கிப்பீடியா குறித்த வலைப்பதிவு ஒன்று பின்வரும் முகவரியில் உள்ளது. http://tamilwikipedia.blogspot.com/  

### நகர்பேசியில் தமிழ் விக்கிபீடியா
http://wapedia.mobi/ta/ - இந்தத் தளத்தை நிறுவியுள்ளவர் இங்குள்ள தலைப்புக்களுக்கான மொழிபெயர்ப்பைக் கேட்டிருக்கிறார். பல்லூடகங்களுக்கும் தமிழ் விக்கிபீடியாவை எடுத்துச் செல்ல நாம் உதவ வேண்டும்.  

## அறிமுக துண்டு பிரசுரம்

## அறிமுக கட்டுரை
- **தமிழ் விக்கிபீடியா**

## தமிழ் விக்கிப்பீடியா - சிறு அறிமுக குறிப்பு
தமிழ் விக்கிப்பீடியா (www.ta.wikipedia.org) ஒரு கட்டற்ற கலைக்களஞ்சியம் (Free Encyclopedia). தமிழ் விக்கிப்பீடியா தமிழில் அனைத்து இயல்களையும்(துறைகளையும்) ஒரே மையத்தில் குவித்து வகுத்து தருகின்றது. இது தன்னாவலர்களால் முன்னெடுக்கப்படும் இலாப நோக்கமற்ற, பக்க சார்பற்ற, நடுநிலைமை திட்டம் ஆகும்.  

அனைவரும் நேரடியாக அவர்களின் ஈடுபாடு, திறன்களுக்கு ஏற்றவாறு, அவர்களுக்கு ஏற்ற நேரத்தில் இணையம் மூலம் தமிழ் விக்கிப்பீடியாவிற்கு பங்களிக்க முடியும். கட்டுரை உருவாக்கம், மேம்படுத்தல், வகைப்படுத்தல், பக்க வடிவமைப்பு, தள பராமரிப்பு, நுட்ப நெறிப்படுத்தல் என பல வழிகளில் பயனர்கள் பங்களிக்க முடியும்.  

நீங்களும் இத்திட்டத்தில் பயனராக இணைவதன் மூலம் தமிழ் விக்கிப்பீடியாவின் கூட்டு அறிவாக்கம் மூலம் பயன்பெறுவதோடு, தமிழ் விக்கிப்பீடியாவின் வளர்ச்சிக்கும் உதவலாம். இத்திட்டத்தில் நீங்கள் பயனராக பதிகை செய்யாமலே பங்களிக்க முடியும், எனினும் ஒரு பெயர் கொண்டு இணைவது உங்களை அடையாளப்படுத்த பிற பயனர்களுக்கு மிகவும் உதவும். உங்களை தமிழ் விக்கிப்பீடியாவில் இணைய தமிழ் விக்கிப்பீடியா சமூகம் அன்புடன் வரவேற்கின்றது.  

## நண்பர்களுக்கு தெரிவியுங்கள்

## தமிழ் விக்கிபீடியா படங்கள்
| மற்றும் த.வி. பயனர் சுந்தர் ]] | } |
| --- | --- |

<br/>  

## ஊடகங்கள் மூலம் அறிமுகப்படுத்தல்

## விக்கிபீடியாவை மையப்படுத்திய வலைப்பதிவு இடுகைகள்
# சீர்தரத்துக்கான அனைத்துலக நிறுவனம்



உலகின் பல நாடுகளின் நாடளாவிய சீர்தர (நியமங்கள்) நிறுவனங்களை உறுப்பினராகக் கொண்ட, சீர்தரங்களை உருவாக்கும் உலக நிறுவனமே **சீர்தரத்துக்கான அனைத்துலக நிறுவனம்** (International Organisation for Standardization) ஆகும். ISO எனப்பொதுவாகக் குறிப்பிடப்படும் இது ஒரு அரசு சார்பற்ற நிறுவனம் ஆகும். எனினும் இது உருவாக்கும் தரங்கள் (நியமங்கள்), நாடுகளுக்கு இடையேயான ஒப்பந்தங்கள் மூலமோ அல்லது நாட்டுத் தரங்கள் (தேசிய நியமங்கள்) மூலமாகவோ சட்டமாகும் வாய்ப்புகள் இருப்பதால், வேறு பல அரசுசார்பற்ற நிறுவனங்களைவிட இது சக்தி வாய்ந்ததாகும். உலகின் பல பெரிய வணிக நிறுவனங்களும், இதன் உறுப்பு நாடுகளிலிருந்து குறைந்தது ஒவ்வொரு தரங்கள் (நியமங்கள்) நிறுவனமும் இதன் நடவடிக்கைகளில் பங்கு கொள்கிறார்கள்.  

இது மின் கருவிகள், துணைக்கருவிகளின் தரம் நிறுவும் அனைத்துலக மின்தொழில்நுட்ப ஆணையத்துடன் (IEC) நெருக்கமாக இணைந்து தொழிற்பட்டு வருகிறது.  

## பெயர்க் காரணம்

ISO என்பது இந்த நிறுவனத்தின் ஆங்கிலப் பெயரின் சுருக்கமாகப் பிழையாகக் கருதப்பட்டு வருகிறது. பல்வேறு மொழிகள் வழங்கும் பல நாடுகள் இந்த நிறுவனத்தில் இருப்பதால், ஒவ்வொரு நாடும் தங்கள் மொழிகளிலுள்ள இந்நிறுவனத்தின் பெயர்களை வெவ்வேறு விதமாகச் சுருக்கிப் பயன்படுத்துவதைத் தவிர்க்குமுகமாக **சமம்** எனப் பொருள் தரும் *isos* என்னும் கிரேக்கச் சொல்லிலிருந்து பெறப்பட்ட **ISO** (ஐஎஸ்ஓ) என்ற பெயரைப் பயன்படுத்தி வருகிறார்கள்.  

ஐஎஸ்ஓ நிறுவும் தரங்களில் (நியமங்களில்) மிகப் பெரும்பான்மையானவை ஒரு குறிப்பிட்ட உற்பத்திப்பொருள் அல்லது செயல்முறைகளுக்கெனச் (process) சிறப்பாக உருவாக்கப்பட்டவை. சில ஒரு துறை முழுவதற்குமே பொதுவாகப் பொருந்தக் கூடியவை. இப்போது பரவலாக அறியப்படுகின்ற ஐஎஸ்ஓ 9000 மற்றும் ஐஎஸ்ஓ 14000 தொடர் இலக்கங்கள் கொண்ட நியமங்கள் இரண்டாம் வகையைச் சேர்ந்தனவாகும்.
# ஆத்மஜோதி

**ஆத்மஜோதி** ஆன்மீக மாசிகை ஈழத்தின் மலைநாட்டிலுள்ள நாவலப்பிட்டியிலிருந்து 1948ஆம் ஆண்டு திருக்கார்த்திகைத் திருநாளிலே சிவனொளிபாதச் சித்திரத்தைத் தாங்கி வெளிவரத் தொடங்கியது. அப்பொழுது ஆண்டு சந்தா மூன்று ரூபாய். இம்மாசிகை 1973இலே வெள்ளி விழாக் கொண்டாடிய பெருமையுடையது.  

ஆத்மஜோதியைக் கௌரவ ஆசிரியராக இருந்து வழிநடத்தியவர் க. இராமச்சந்திரா எனும் சமரசஞானி. ஏழாலை நா. முத்தையா அவர்கள் ஆரம்பகாலம் முதல் நிருவாக ஆசிரியராக இருந்து அதன் வளர்ச்சியிலே பெரும் பங்கு கொண்டவர்.  

ஆத்மஜோதி மாசிகை ஆன்மீக வெளியீடுகளிலே சமரச நெறியினைப் பின்பற்றி வந்த சிறப்புடையது. அதன் வளர்ச்சிப்பாதையிலே ஆன்மீக நெறியை எவ்விதக் கலப்புமின்றி வழங்கிய பெருமையுடையது.  

1960இலே ஆத்மஜோதி அச்சகம் நிறுவப்பட்டதை அடுத்து ஆத்மஜோதியில் வெளிவந்தனவும் வெளிவராதனவுமான பல விடயங்கள் நூலுருப்பெற்றன. அதன் பத்தாம், பதினைந்தாம், இருபத்தைந்தாம் ஆண்டுகளிலே விசேட மலர்களும் வெளியிடப் பெற்றுள்ளன.
# இந்து சாதனம்

**இந்து சாதனம்** (*Hindu Organ*) என்பது 1889 ஆம் ஆண்டில் இருந்து யாழ்ப்பாணத்தில் இருந்து வெளிவரும் இதழ் ஆகும். இது தமிழ், ஆங்கிலம் என இரு மொழிகளில் வெளியிடப்பட்டதோடு இன்றும் சைவபரிபாலன சபையினரால் மாதமொரு முறை வெளியிடப்பட்டு வருகின்றது.  

## வரலாறு
இந்து சாதனம் பத்திரிகை செப்டம்பர் 11, 1889ம் ஆண்டு யாழ்ப்பாணத்திலிருந்து சைவ பரிபாலன சபையினரால் அவர்களது சைவப்பிரகாச அச்சியந்திரசாலையில் அச்சிடப்பட்டு வெளியிடப்பட்டு வந்தது. இது ஆரம்பத்தில் 'டெமி' பிரமாணங் கொண்ட தாளிலே அகத்தில் தமிழும் புறத்தில் ஆங்கிலமும் (*Hindu Organ*) கொண்ட ஒரு கூட்டுப் பத்திரிகையாக மாதம் இருமுறை புதன்கிழமைகளில் வெளிவந்தது.  

இந்த இரு மொழிப் பத்திரிகை ஜூலை 5, 1899 ஆம் ஆண்டிலிருந்து ஆங்கிலப் பத்திரிகை வாரம் ஒரு முறையும், ஜூலை 11, 1906 இலிருந்து தமிழ்ப் பத்திரிகை தனியாக மாதம் இரு முறையும் வெளிவர ஆரம்பித்தன. அதன் பின்னர் ஜூலை 10, 1913 இல் இருந்து ஆங்கிலப் பத்திரிகை மாதமிரு முறையும் தமிழில் வாரம் ஒரு முறையும் வெளிவந்தன.  

## ஆசிரியர்கள்
ஆரம்பத்தில் ஆங்கிலப் பத்திரிகைக்கு ஆசிரியராக இருந்தவர் திருவனந்தபுரம் பிரதம நீதியரசராக முன்பு விளங்கியவரும் பிரபல கணிதவியலாளரும், ஆங்கிலம், வடமொழி மற்றும் தமிழ் ஆகியவற்றில் புலமை பெற்றவருமாகிய தா. செல்லப்பாபிள்ளை அவர்கள். இவர் 1891 இல் சுகவீனம் காரணமாக விலகவே வழக்கறிஞர் ஏ.கதிரவேலு மற்றும் அ.சபாபதி ஆகியோர் ஆங்கிலப் பதிப்புக்கு இணை-ஆசிரியர்களாயினர். ஜூலை 1892 முதல் அ.சபாபதி ஆசிரியரானார். அ.கதிரவேலு தொடர்ந்து பல கட்டுரைகளை எழுதி வந்தார். இவர்களைத் தொடர்ந்து ச.சிவகுருநாதர், தெ.அ.துரையப்பாபிள்ளை, எம்.எஸ்.இராஜரத்தினம், எம்.எஸ்.இளையதம்பி, வி.நாகலிங்கம், ஏ.வி.குலசிங்கம், த.முத்துசாமிப்பிள்ளை என்போர் ஆங்கிலப் பத்திரிகாசிரியர்களாக விளங்கியுள்ளனர்.  

தமிழ்ப் பத்திரிகைக்கு நவம்பர் 25, 1896 வரையில் ஆசிரியராகவும் பொறுப்பாளராகவும் விளங்கியவர் ஆறுமுகநாவலரின் பெறாமகன் நல்லூர் த. கைலாசபிள்ளை. அவரை அடுத்து தமிழ்ப் பத்திரிகாசிரியர்களாகப் பெ. கார்த்திகேசபிள்ளை, எஸ்.கந்தையாபிள்ளை, கு.சிற்சபேசன், மு.மயில்வாகனம் என்போர் விளங்கியுள்ளனர்.  

அ.சபாபதி, நம.சிவப்பிரகாசம் ஆகியோர் இரு பத்திரிகைகளுக்கும் ஆசிரியர்களாக இருந்திருக்கின்றனர்.  

## சமயப் பிரசாரம்
இவ்விரு பத்திரிகைகளும் சைவ சமயம் சம்பந்தமான கட்டுரைகளையும் செய்திகளையும் கருத்துகளையும் தாங்கி வந்தன. சமய சம்பந்தமான நிகழ்ச்சிகளுக்கு முக்கியத்துவம் கொடுத்துப் பிரசாரஞ் செய்தன. திருக்கேதீஸ்வரம், திருக்கோணேஸ்வரம் முதலிய தேவாரம் பெற்ற திருத்தலங்களின் புனருத்தாரணத் திருப்பணிகளுக்கு இவை அளித்து வந்த ஊக்கம் குறிப்பிடத் தக்கது.  

- மார்ட்டின், ஜோன் எச்., *Notes on Jaffna*, American Ceylon Mission, தெல்லிப்பழை, 1923 (இரண்டாம் பதிப்பு: 2003)
- பூலோகசிங்கம், பொ., *இந்துக் கலைக்களஞ்சியம் (முதற் தொகுதி)*, கொழும்பு, 1990
# கட்டடக்கலைப் பாணி


**கட்டிடக்கலைப் பாணி** என்பது பெரும்பாலும், உருவம், கட்டிடப்பொருட்கள் என்பவை உட்பட, தோற்றத்தை அடிப்படையாகக் கொண்டு கட்டிடங்களை அல்லது கட்டிடக்கலையை வகை பிரிக்கும் ஒரு முறை எனலாம். இவ்வாறு தோற்றம் சார்ந்த வகைபிரித்தல் முறை கட்டிடக்கலை முறையாக விளங்கிக் கொள்வதற்குரிய ஒரு முழுதளாவிய (holistic) முறையல்ல. இது பற்றிய ஆய்வுகள், கட்டிடக்கலை வரலாறு மற்றும் படிமலர்ச்சி போன்ற துறைகளோடு பெரிதும் ஒத்திருக்கின்றது. கட்டிடக்கலை வரலாற்றில் கோதிக் கட்டிடக்கலை பற்றி ஆய்வு செய்யும்போது, அக் கட்டிடக் கலைவடிவம் உருவாகக் காரணமான எல்லா விதமான சூழலும், பின்னணியும் கவனத்துக்கு எடுத்துக் கொள்ளப்படுகின்றன. ஆனால் கட்டிடக்கலையை வகைப்படுத்தும் கட்டிடக்கலைப் பாணி பற்றிய ஆய்வுகள், அக்கட்டிடக்கலையின் சிறப்பு இயல்புகளையே முன்னிலைப் படுத்துகின்றன. இந்த அணுகுமுறை மூலமே "கோதிக் பாணி" போன்ற சொற் பயன்பாடுகள் உருவாகின்றன. **கோதிக் கட்டிடக்கலை** என்னும் சொற்றொடர் ஒரு குறிப்பிட்ட வரலாற்றுச் சூழலில் ஒரு குறிப்பிட்ட காலத்தில் உருவான கட்டிடக்கலையைக் குறிக்கின்றது. ஆனால், கோதிக் பாணி எனும் சொல், குறிப்பிட்ட சிறப்பு இயல்புகளுடன் கூடிய, அதற்குரிய சூழல், காலம் எதனுடனும் தொடர்பற்ற கட்டிடங்களையும் குறிக்கக் கூடும். அதனால் கோதிக் பாணிக் கட்டிடம் ஒன்றை இன்றும் கட்டிக்கொள்ளமுடியும்.  

கட்டிடக்கலை வரலாற்றிலே ஏராளமான கட்டிடக்கலைப் பாணிகள் உருவாகியுள்ளன. இவற்றுட் சில கீழே பட்டியலாகத் தரப்பட்டுள்ளன.  

| * அமெரிக்கப் பேரரசுப் பாணி (American Empire style)
* ஆர்க்கிகிறம் (Archigram style)
* ஆர்ட் டெக்கோ (Art Deco)
* ஆர்ட் நொவ்வு (Art Nouveau)
* பரோக் (Baroque)
* பௌஹவுஸ் பாணி (Bauhaus)
* பவுக்ஸ் ஆர்ட் பாணி (Beaux-Arts)
* புரூட்டலிஸ்ட் பாணி (Brutalist)
* பைசண்டைன் பாணி (Byzantine)
* சிகாகோ பாணி (Chicago school)
* கிரேக்கப் பாணி (Greek)
* ரோமன் பாணி (Roman)
* காலனித்துவ மறுமலர்ச்சிப் பாணி (Colonial Revival)
* நார்மன் பாணி (Norman) | * கட்டவிழ்ப்புப் பாணி (Deconstructivism)
* வெளிப்பாட்டியப் பாணி (Expressionist)
* கோதிக் பாணி (Gothic)
* கோதிக் மறுமலர்ச்சிப் பாணி (Gothic Revival)
* கிரேக்க மறுமலர்ச்சிப் பாணி (Greek Revival)
* இந்தோ-இஸ்லாமியப் பாணி (Indo-Saracenic)
* அனைத்துலகப் பாணி (International style)
* மத்தியதரைக்கடல் மறுமலர்ச்சிப் பாணி (Mediterranean Revival)
* நவீன பாணி (Modern)
* மொரோக்கப் பாணி (Moroccan)
* நாஸி பாணி (Nazi)
* நியோகிளாசிசிசம் பாணி (Neoclassicism)
* ரோமனெஸ்க் பாணி (Romanesque)
* ரோமனெஸ்க் மறுமலர்ச்சிப் பாணி (Romanesque Revival) | } |
| --- | --- | --- |
# ரோமனெஸ்க் கட்டிடக்கலை

**ரோமனெஸ்க் கட்டிடக்கலை** மத்தியகால ஐரோப்பாவில் கி.பி 11 ஆம், 12 ஆம் நூற்றாண்டுகளில் வளர்ந்திருந்த ஒர் கட்டிடக்கலையாகும். இக் கட்டிடக்கலை ரோமன் கட்டிடக்கலையின் பல சிறப்புக் கூறுகளைக் கொண்டிருந்த காரணத்தால் இதனை வகைப் படுத்துவதற்காக *ரோமனெஸ்க்* என்னும் பெயரைப் பிற்கால ஆய்வாளர்கள் இதற்கு வழங்கினார்கள்.  

வட்டவடிவ அல்லது சிறிதளவே கூரான கமான் வளைவுகள் (arches), உருளை வடிவக் கவிகூரைகள் (barrel vaults), சிலுவைவடிவத் தூண்களால் தாங்கப்பட்ட கவிகூரைகள், இடைவெட்டும் கவிகூரைகள் (groin vaults) போன்றவற்றின் பயன்பாடு ரோமனெஸ்க் கட்டிடக்கலையின் சிறப்பியல்புகளாகும். பாரிய வளைவான நுழைவாயில்களைக் கொண்ட கட்டிடங்கள் அக்காலத்தின் கட்டிடக்கலைப் புதுமைகளாக விளங்கின. ரோமர்காலத்துப் பாரிய கற்சிற்பங்களும் ரோமனெஸ்க் காலத்தில் மீண்டும் பயன்பாட்டுக்கு வந்தன.  


ரோமப்பேரரசு காலக் கட்டிடக்கலைக்குப் பின்னர் முழு ஐரோப்பாவையும் தழுவிய வகையில் வழங்கிவந்தது ரொமனெஸ்க் கட்டிடக்கலையே எனத் தெரிகின்றது. இக் கட்டிடக்கலைக்கான எடுத்துக்காட்டுகள் ஐரோப்பாக் கண்டத்தின் எல்லாப் பகுதிகளிலும் காணப்படுகின்றன. மத்தியகால மக்கள் அதிக அளவில் பயணங்களில் ஈடுபட்டிருந்ததே இதற்குக் காரணமாகச் சுட்டிக்காட்டப்படுகிறது. வணிகர்களும், பிரபுக்களும், போர்வீரர்களும், கலைஞர்களும், சாதாரண மக்களும் கூட வணிகம், போர், யாத்திரை போன்ற காரணங்களுக்காக ஐரோப்பாவையும், மத்தியதரைக் கடல் பிரதேசங்களியும் தாண்டிப் பிரயாணம் செய்தனர். இவறின்போது பல்வேறு பகுதிகளிலுமிருந்து கட்டிடங்கள் பற்றிய அறிவைத் தங்களுடன் கொண்டுவந்தனர்.
# பரோக் கட்டிடக்கலை


**பரோக் கட்டிடக்கலை** என்பது மிகவும் அலங்காரமான கட்டிடக்கலை ஆகும். இது 16ஆம் நூற்றாண்டின் பிற்பகுதியில் இத்தாலியில் தோன்றி, படிப்படியாக ஐரோப்பா முழுவதும் பரவியது. இது முதலில் கத்தோலிக்க திருச்சபையால், குறிப்பாக இயேசு சபையினர்களால் அறிமுகப்படுத்தப்பட்டது. சீர்திருத்த இயக்கம் மற்றும் சீர்திருத்தத் திருச்சபையை எதிர்கொள்ள, ஆச்சரியத்தையும் பிரமிப்பையும் ஏற்படுத்தும் புதிய கட்டிடக்கலையாக இது உருவாக்கப்பட்டது.  
**பரோக் கட்டிடக்கலை**, இத்தாலி நாட்டில் 17ஆம் நூற்றாண்டில் உருவாகியது. இது மறுமலர்ச்சிக் கட்டிடக்கலையிலிருந்து, ரோமானிய மனிதநேயக் கூறுகளை எடுத்து, அவற்றைப் புதிய பாணியில், பயன்படுத்தியது. இது சார்பற்ற மெய்மைக் கோட்பாட்டுவாதிகளினதும், அது சார்பான அரசினதும் வெற்றியை வெளிப்படுத்தும் விதத்தில், வெளிப்பட்டது எனலாம். நிறம், ஒளியும் நிழலும், சிற்பக்கலைக்குரிய பெறுமானம் மற்றும் செறிவு என்பன போன்ற விடயங்களில் எழுந்த புதிய அக்கறைகள் பரோக் கட்டிடக்கலையின் சிறப்பு இயல்புகளாக வெளிப்பட்டன.  

## பரோக் கட்டிடக்கலையின் முன்னோடிகள்

முன்னெப்பொழுதும் அறிந்திராத வகையில், வடிவமைப்பில் பிரம்மாண்டமான ஒருமைத்தன்மையை (unity) வெளிக்காட்டிய, மைக்கலாஞ்சலோவின் பிற்கால ரோமன் கட்டிடங்கள், குறிப்பாக சென். பீட்டர் பசிலிக்கா, பரோக் கட்டிடக்கலையின் முன்னோடிகளாகக் கொள்ளத்தக்கவை. அவரது மாணவரான ஜியாகோமோ டெல்லா போர்ட்டா (Giacomo della Porta) என்பவர் இதே பாணியைப் பின்பற்றி வந்தார். குறிப்பாக கேசு தேவாலய (Church of the Gesù) முகப்பு கவனிக்கத் தக்கது. இது, கார்லோ மதேமோ (Carlo Maderno) என்பவரால் வடிவமைக்கப்பட்ட ஆரம்பகால பரோக் தேவாலயமான சாந்தா சுசான்னாவின் முகப்புக்கு நேரடியான முன்னுதாரணமாகத் திகழ்ந்தது. 17 ஆம் நூற்றாண்டில் பரோக் பாணி ஐரோப்பாவிலும், லத்தீன் அமெரிக்காவிலும் பரவியது.  

## சிறப்பியல்புகள்

. Radical Bohemian Boroque]]  

- ஒடுங்கி நீளமாக அமைந்திருந்த தேவாலயங்களில் நடுக்கூடம் (naves) அகலமாக அமைந்ததுடன் சில இடங்களில் வட்டவடிவமாகவும் வடிவமைக்கப்பட்டன.
- வலுவான ஒளி, நிழல் வேறுபாடுகளை உருவாக்கியோ, பல சாளரங்கள் மூலம் சீரான ஒளியை கட்டிடங்களுக்குள் விடுவதன் மூலமோ வியக்கத்தக்க ஒளிப் பண்புகள் ஏற்படுத்தப்பட்டன.
- அலங்காரங்களின் பயன்பாட்டில் தாராளம். (மரம், சாந்து, சலவைக்கல் முதலிய பொருள்களால் செய்யப்பட்ட சிறகுடன்கூடிய, கொழுத்த, குட்டையான குழந்தையின் சிற்பம் பொதுவாகக் காணப்படும்)
- உட்கூரைகளில் (ceiling) பெரிய அளவிலான ஓவியங்கள் வரையப்பட்டன.
- வெளி முகப்புகள் பெரும்பாலும் பெரிய அளவு நீட்சி அமைப்புகளைக் கொண்டிருக்கும்.
- உட்புறங்கள், ஓவியங்களாலும் சிற்பங்களாலும் அலங்கரிக்கப்படும் ஒர் இடம் என்பதைத் தவிர வேறெதுவும் இல்லை. (சிறப்பாக பிற்கால பரோக் கட்டிடங்களில்)
- ஒவியங்களில் முப்பரிமாண நுட்பங்களின் பயன்பாடுமூலம் ஒவியமும், கட்டிடக்கலையும் ஒன்று சேர்கின்றன.
# ஜார்ஜ் எல். ஹார்ட்

**ஜார்ஜ் எல். ஹார்ட்** (*George Luzerne Hart, III*; பிறப்பு 1945) கலிஃபோர்னியாப் பல்கலைக்கழகத்தில் (பேர்க்லி) தமிழ்ப் பேராசிரியராகப் பணியாற்றுகிறார். பெர்க்லி பல்கலைக்கழகத்தில் தமிழ்த்துறை ஆரம்பிக்கப்பட்டதற்கும் இவரே மூல காரணர் ஆவார். தமிழின் தொன்மையையும் பெருமையையும் உலகத்துக்கு உணர்த்தியவர்களில் இவர் முக்கியமானவர். இவருடைய கடும் முயற்சியினால் செப்டம்பர் 2004 இல் இருந்து தமிழ் செம்மொழியாக அங்கீகரிக்கப்பட்டது. பிறப்பால் இவர் ஓர் ஆங்கிலேயர் ஆவார். ஹார்ட் சமஸ்கிருதத்தில் முனைவர் பட்டத்தை ஹார்வர்ட் பல்கலைக்கழகத்தில் பெற்றுள்ளார். அத்துடன் விஸ்கொன்சின் பல்கலைக்கழகத்தில் சமஸ்கிருத பேராசிரியராகப் பணியாற்றினார். இவருக்கு இலத்தீன், கிரேக்கம், உருசியம், செருமானியம், பிரெஞ்சு போன்ற பல மொழிகளிலும் தேர்ச்சி உண்டு.  

ஹார்ட் பல பழந்தமிழ் நூல்களை ஆங்கிலத்திற்கு மொழிபெயர்ப்புச் செய்துள்ளார். இவர் மொழிபெயர்த்த *The Poems of The Tamil Anthologies* (1979) எனும் நூல் The American Book Award-இக்குப் பரிந்துரை செய்யப்பட்டது. *The Four Hundred Songs of War and Wisdom *(1999) எனும் புறநானூறு மொழிபெயர்ப்பு தென்னாசிய மையம் ஏ.கே.ராமானுஜன் பரிசைப் பெற்றது. கனேடிய இலக்கியத் தோட்டமும், ரொறொன்ரோ பல்கலைக்கழக தென்னாசிய மையமும் இணைந்து வழங்கும் இயல் விருதை 2005-ஆம் ஆண்டில் பெற்றுள்ளார்.  

## குடும்பம்
இவரது மனைவி கவுசல்யா என்பவராவார். அவர் ஒரு ஆசிரியர்.  

## படைப்புகள்
- *The Poems of Ancient Tamil, Their Milieu and Their Sanskrit Counterparts*
- *A Rapid Sanskrit Method*
- *The Four Hundred Songs of War and Wisdom: An Anthology of Poems from Classical Tamil, the Purananuru*
- *Poets of the Tamil Anthologies: Ancient Poems of Love and War*
- *The Forest Book of the Ramayana of Kampan (ஆரண்ய காண்டம்)*
- தற்பொழுது பதிற்றுப்பத்தினை ஆங்கிலத்தில் மொழிபெயர்க்கும் பணியில் இருக்கிறார்.
# சுற்றுச்சூழலியல்

சூழலைப் பற்றியும், உயிரினங்களுக்கும் சூழலுக்கும் இருக்கும் தொடர்பைப் பற்றியும் அறிவியல் அணுகுமுறையில் ஆயும் இயல் **சுற்றுச்சூழலியல்** (*Environmental science*) ஆகும். உயிருள்ளவற்றுக்கும் (குறிப்பாக மனிதன்), உயிரற்ற பூதவியல் கூறுகளுக்கும் இடையான தொடர்பாடலை விபரிக்கும் இயலாகவும் சூழலியலை கருதலாம். இவ்வியல் உயிரியல், வேதியியல், இயற்பியல், புவியியல், சமுதாயவியல், பொருளியல் ஆகிய மூல இயல்களை அறிவியல் ரீதியில் தொடர்புபடுத்தி அறியும் இயலாக கொள்லாம்.  

சூழலில் ஒரு அங்கமான மனிதன் சூழலை எப்படி மாற்றியமைக்கின்றான் என்றும், மனித உடல் நலத்தை வாழ்வியலை மாறும் சூழல் எப்படி மாற்றியமைக்கின்றது என்பதும் சூழலியலின் பிரதான ஆய்வுக் கேள்விகளாக இருக்கின்றது. வள பயன்பாடு, சூழல் மாசடைதல், காலநிலை மாற்றங்கள், கழிவு பொருள் அகற்றல்/மீள் பயன்பாடு, தாங்குதிற வளர்ச்சி போன்ற துறைகளில் சுற்றுச் சூழலியலின் கவனம் இருக்கின்றது.  

## சுற்றுச்சூழல்
*முதன்மைக் கட்டுரை: சுற்றுச்சூழல்*  

### தமிழக சூழல் ஆராய்ச்சி/நிர்வாக மையங்கள்
- தமிழ் நாடு அரசு சுற்றுச்சூழல் துறை - ஆங்கிலம்/தமிழ்
- மழைநீர் சேகரிப்பு - தமிழ்/ஆங்கிலம்
- தமிழ்நாடு வனத்துறை - ஆங்கிலம்
- MS Swaminathan Research Foundation - MSSRF - ஆங்கிலம்
- Tamil Nadu Pollution Control Board - ஆங்கிலம்
- Tamil Nadu Agricultural University - ஆங்கிலம்
- Madras School of Economics - ஆங்கிலம்
- TN Veterinary and Animal Sciences University ஆங்கிலம்/தமிழ்
- Institute of Water Studies - ஆங்கிலம்
- TN Environmental Information system (ENVIS)

### இந்திய சூழலாய்வு/நிர்வாக மையங்கள்
- Center for Indian Knowledge Systems - ஆங்கிலம்
- National Institute for Ocenography - ஆங்கிலம்

### தமிழீழ சூழல் ஆராச்சி/நிர்வாக மையங்கள்
- சூழல் நல்லாட்சி ஆணையம்
- தமிழீழ வனவள பாதுகாப்பு பிரிவு
- பொருண்மிய மேம்பாட்டு நிறுவனம் - (TEEDOR) - http://www.teedor.org/
- பொருண்மிய மதியுரைகம் - (The Economic Consultancy House) - http://www.techonnet.org/
- தமிழீழ காலநிலை அவதானிப்பு நிலையம்

### இலங்கை சூழல் ஆராச்சி/நிர்வாக மையங்கள்
- http://www.lankalibrary.com/natural.html
- http://www.cea.lk/
# சிற்பநூல்கள்


**சிற்பநூல்கள்** என்பன பண்டைய இந்தியாவின் கட்டிடக்கலை, சிற்பக்கலை என்பவை தொடர்பான நூல்கள் ஆகும். பல சிற்ப நூல்கள் இருந்ததற்கான சான்றுகள் இருந்தபோதிலும், இன்று முழுமையாகக் கிடைப்பவை சிலவே. இவற்றுள், மானசாரம், மயமதம், விஸ்வகர்மீயம் போன்றவை முக்கியமானவை.  

## சிற்பநூல்களின் தோற்றம் பற்றிய கருத்துக்கள்

இந்தச் சிற்பநூல்களின் அடிப்படை இந்து வேதங்களில் அடங்கியிருப்பதாகச் சிலர் கூறுகின்றனர். நான்கு வேதங்களில் ஒன்றான அதர்வ வேதத்தின் ஒரு பகுதியாகக் கட்டிடக்கலை, சிற்பக்கலை என்பன கருதப்பட்டு, இவற்றை *ஸ்தபத்ய வேதம்* எனவும் குறிப்பிடுவர். எனினும் இதற்குச் சரியான சான்றுகள் கிடையா. அதர்வண வேதம், ஏனைய மூன்று வேதங்களுடன் ஒப்பிடுகையில் காலத்தால் பிந்தியது. ஆனாலும், அதர்வண வேதம் தொடர்பான நூல்கள் அனைத்துமே கி.மு நான்காம் நூற்றாண்டுக்கும் முற்பட்டவை என்று கருதப்படுகின்றது. இந்த நூல்கள் எதிலுமே கட்டிடக்கலை, சிற்பம் சம்பந்தமாகக் குறிப்பிடத்தக்க அளவில் தகவல்கள் இல்லை. முறையான சிற்பநூல்கள் அனைத்தும் கி.பி ஒன்பதாம் நூற்றாண்டுக்குப் பிற்பட்டவையே. இந்த இடைப்பட்ட பதினொரு நூற்றாண்டுகளிலாவது, அதர்வ வேதத்திலிருந்து மேற்படி கலைகளின் படிமுறை வளர்ச்சிக்குச் சான்றாகக் கருதக்கூடிய வேதம் சார்ந்த நூல்கள் எதுவும் கண்டறியப்படவில்லை.
# கல்கி (இதழ்)


**கல்கி** என்பது உலகத் தமிழர்களிடையே நன்கு அறியப்பட்ட தமிழ் வார இதழாகும். இது தமிழ்நாட்டின் சென்னையிலிருந்து வெளியானது. இந்த இதழ் எழுத்தாளர் கல்கி கி. கிருஷ்ணமூர்த்தியால் 1941-இல் துவக்கப்பட்டது. தி. சதாசிவம் பத்திரிகையின் இணை நிறுவனராக இருந்தார். பொன்னியின் செல்வன், ம சிவகாமியின் சபதம் போன்ற வரலாற்று நாவல்களை வெளியிட்டதற்காக இந்த இதழ் அறியப்பட்டது.  

கல்கி கிருஷ்ணமூர்த்தி இந்த இதழின் ஆசிரியராக இருந்தார். வெள்ளி விழா புதினப் போட்டியில் இந்த இதழின் முதல் பரிசை வென்ற முள்ளும் மலரும் (உமாச்சந்திரன் எழுதியது) இந்த இதழில் தொடராக வெளிவந்தது, பின்னர் அதே பெயரில் வெற்றிகரமான தமிழ் திரைப்படமாக வந்தது. கல்கி கிருஷ்ணமூர்த்திக்குப் பின்னர் தி. சதாசிவம், கல்கியின் புதல்வர் கி. ராஜேந்திரன், புதல்வி சீதா ரவி ஆகியோர் ஆசிரியர்களாக இருந்தனர். அதன் பிறகு ஆசிரியராக கல்கியின் பேத்தி இலட்சுமி நடராஜன் இருந்தார்.  

## வலைதளம்
கோவிட்-19 பெருந்தொற்று காரணமாக 2020 ஆண்டின் துவக்கத்தில் கல்கியின் அச்சுப் பதிப்பு நிறுத்தப்பட்டது. அதன் பிறகு, கல்கி குழுமத்தால் கல்கி ஆன்லைன் என்ற செய்தி வலைத்தளம் 2021 செப்டம்பரில் நிறுவப்பட்டது. இந்த வலைத்தளம் கல்கியின் முந்தைய அனைத்து அச்சுப் பதிப்புகளையும் மின்-இதழாக வழங்குகிறது.
# தமிழ் மரபு அறக்கட்டளை


## நோக்கம்
பிரித்தானிய காலனி ஆட்சியின் போது சேகரிக்கப்பட்ட தமிழ் பேசும் மக்களின் 100 ஆண்டுகளுக்கும் மேலான எண்ணிம ஆவணங்களை இணையதளத்தை அணுகுவதன் மூலம் கிடைக்கச் செய்வது தமிழ் மரபு அறக்கட்டளையின் உலகளாவிய நோக்கமாகும். "உலகம் முழுவதும் பரவியுள்ள தமிழுக்கும் தமிழர்களுக்கும் சேவை செய்ய வேண்டும்" என்பதே அறக்கட்டளையின் முழக்கமாகும். வானியல், கணிதம், மருத்துவம், வேதியியல் மற்றும் பொறியியல் ஆகிய அறிவியல் துறைகளைப் பற்றிய பண்டைய ஞானத்தை அறிந்து கொள்ள நவீன வாசகருக்கு உதவுவதையும் இந்த அறக்கட்டளை அனுமதிக்கிறது. கலை, இசை மற்றும் இலக்கியம் பற்றிய கையெழுத்துப் பிரதிகளில் பண்பாட்டு வாழ்க்கை கூறப்பட்டுள்ளது.
# கணிமை எண்முறைகள்


கணிதத்தில் பல வித எண்முறைகள் உண்டு. தசம எண்முறையே பொதுவான பயன்பாட்டில் இருக்கும் எண்முறை. கணினியில் கணித்தலுக்கு ஈரியல் அல்லது இருமை எண் முறையே அடிப்படையாக அமைகின்றது. இவை தவிர பிற பல எண் முறைகளும் வெவ்வேறு சந்தர்ப்பங்களில் கணிமைக்கு உபயோகமாக அமைகின்றது, இவற்றை **கணிமை எண்முறைகள்** எனலாம்.  

**'''கணிமை எண்முறைகள்'''**

| எண்முறை | அடி | குறியீடுகள் | உதாரணங்கள் |  |
| --- | --- | --- | --- | --- |
| தசம எண்முறை | 10 | 0, 1, 2, 3, 4, 5, 6, 7, 8, 9 | 14 |  |
| ஈரியல் எண்முறை | 2 | 0, 1 | 1100 |  |
| எண்ணெண் முறை | 8 | 0, 1, 2, 3, 4, 5, 6, 7 | 16 |  |
| பதின் அறும எண்முறை | 16 | 0, 1, 2, 3, 4, 5, 6, 7, 8, 9, A, B, C, D, E, F | E | } |
# திருச்சிற்றம்பலம்


தேவாரம் ஓதுவதற்கு முன் **திருச்சிற்றம்பலம்** என்று சொல்லி விட்டுத் தொடங்குவது மரபு. காரணம் இந்த சிதம்பர புண்ணிய ஸ்தலம் தான் சைவத் திருமுறைகளைப் பாதுகாத்து உபசரித்து வந்துள்ளது. இது இசை உலகிற்கே பிறப்பிடம். அதனால் தான் திருமுறை ஓதுபவர்கள் ஆரம்பத்திலும் முடிவிலும் திருச்சிற்றம்பலம் என்று சொல்வார்கள்.
# மச்ச அவதாரம்



போது பெருங்கடலில் படகில் இருந்த வைவஸ்த மனு மற்றும்  
சப்தரிஷிகளையும் மச்ச அவதாரம் கொண்டு விஷ்ணு மீட்கும் காட்சி]]  

**மச்ச அவதாரம்** என்பது வைணவ சமயக் கடவுள் விஷ்ணு எடுத்த தசாவதாரங்களில் முதல் அவதாரம் ஆகும். மச்சம் அல்லது மத்ஸ்யம் என்பது சமசுகிருத மொழியில் மீன் எனப் பொருள் தரும். இந்த அவதாரத்தில் விஷ்ணு நான்கு கைகளுடன் மேற்பாகம் தேவருபமாகவும் கீழ்ப்பாகம் மீனின் உருவாகவும் கொண்டவராகத் தோன்றினார் என்று மச்ச புராணம் கூறுகிறது.  

பெரும் பிரளயத்தின் போது விஷ்ணு மீன் அவதாரம் எடுத்து, வைவஸ்தமனுவின் குடும்பத்தினரையும், சப்தரிஷிகளையும் காத்து, மீண்டும் பூவுலகில் அனைத்து உயிரினங்களையும் செழிக்க வைத்தார்.  

## இதனையும் காண்க
- வைவஸ்தமனு
- மச்ச புராணம்
# வராக அவதாரம்



**வராக அவதாரம்** (*Varaha*) என்பது விஷ்ணுவின் மூன்றாம் அவதாரம் ஆகும். இதில் இவர் காட்டுப்பன்றி (வராகர்) அவதாரம் எடுத்தார். பூமியைக் கைப்பற்றிக் கடலுக்கடியில் எடுத்துச் சென்ற இரணியகசிப்புவின் தம்பியான இரண்யாட்சன் என்ற அசுரருடன், வராக அவதாரத்தில், விஷ்ணு, ஆயிரம் ஆண்டுகள் போர் செய்து, இரண்யாட்சனை கொன்று விட்டு, அவர் பூமியை துக்கி கொண்டு வந்து சூரியக் குடும்பத்தில் அதை வைத்தார். சதபத பிராமணம், தைத்தர்ய ஆரண்யகம், இராமாயணம் போன்ற இலக்கியங்களில் இந்த அவதாரத்தினைப் பற்றிக் கூறப்பட்டுள்ளது.  

## கோயில்களில் வராக அவதாரம்
ஏரான் எனும் மத்தியப் பிரதேசத்தில் அமைந்துள்ள இடத்தில் குப்தர்கள் காலத்து வராக அவதாரத்தின் படிமம் உள்ளது. இதுவே தற்போது இருக்கும் படிமங்களில் தொன்மையானது. மாமல்லபுரத்தில் ஆதி வராகம் சிலை குடவரையாக செதுக்கப்பட்டுள்ளது. மாமல்லபுரத்தில் இருப்பது பொ.ஊ. 7 மற்றும் பொ.ஊ. 8 ம் நூற்றாண்டைச் சேர்ந்ததாக உண்டு.  

காஞ்சிபுரம் கைலாசநாதர் கோயில், திருப்பரங்குன்றம் முருகன் கோயில் ஆகியவற்றில் குடவரையாக வராக அவதாரம் சிலைகள் உள்ளது. இவை பல்லவர்கள் மற்றும் சோழர்கள் காலத்தில் அமைக்கப்பட்டதாகும்.  

## கருவி நூல்
- வராக புராணம்

## ஆதாரங்கள்
# வாமனர்



தலையில் கால் வைத்து மூவடி மண் கேட்ட வாமனர்]]  

**வாமன அவதாரம்** என்பது வைணவர்கள் முழுமுதற் கடவுளாகக் கருதும் விஷ்ணுவின் ஐந்தாம் அவதாரம் ஆகும். அவதாரம் என்றால் இறைவன் மனித அல்லது வேறு ஒரு உருவில் இவ்வுலகில் பிறத்தல். இதன் நோக்கம் தருமத்தை நிலைநாட்டலாகும். இந்த அவதாரத்தில் இவர் கேரளத்தில் பிராமண குலத்தில் பிறந்தார். இவர் குள்ளமான உருவம் கொண்டவராய் இருந்தார். இவர் *உபேந்திரர்* என்றும் அழைக்கப்படுகிறார்.  

மகாபலி சக்கரவர்த்தி தீவிர விஷ்ணு பக்தன். ஆயினும் அவன் அரக்கர் குலத்தைச் சேர்ந்தவன். அவன் ஒருமுறை உலகை வெல்ல யாகம் ஒன்று நடத்த திட்டமிட்டான். அதனை முறியடிக்க விஷ்ணு மூன்றடி வாமன உருவத்துடன், யாக சாலைக்கு வந்து அவனிடம் மூன்றடி மண் கேட்டார். மிகுந்த செருக்குடன் இருந்த மாபலி தர சம்மதம் தந்தான். பகவான் **திரிவிக்கிரமன்** வடிவு எடுத்து வானை ஒரு காலாலும், மண்ணுலகை ஒரு காலாலும் அளக்க, மூன்றாமடியை அவனது தலையில் வைத்து அவனது அகந்தையை ஒழித்தார்.
# கொடும்பாளூர்



**கொடும்பாளூர்** (*Kodumbalur*) என்பது புதுக்கோட்டை மாவட்டத்தில் உள்ள ஓர் ஊராகும். இந்த ஊர் சங்க கால இலக்கியமான சிலப்பதிகாரத்தில் பேசப்படுகிற தொன்மைப் புகழ்மிக்க ஊர் ஆகும். சுந்தரர் எழுதிய திருத்தொண்டர் தொகையிலும், சேக்கிழார் எழுதிய பெரியபுராணத்திலும் இவ்வூர் குறிப்பிடப்பட்டுள்ளது.  

## கொடும்பாளூர் கற்றளிகள்
மிகச்சிறந்த வடிவமைப்பு மற்றும் வரலாற்று சிறப்புக் கொண்ட கற்கோவில்களைக் கொண்டது **கொடும்பாளூர்**. இக்கோயில்களின் சிறப்பு கொடும்பாளூரை இந்தியநாட்டு நினைவிடங்களில் முக்கிய இடத்தைப் பெற்றுத்தந்தது. பல நினைவுச்சின்னங்கள் இங்கே இருந்தாலும், தற்போது இரண்டு மட்டுமே எஞ்சியுள்ளன. ஒன்று மூவர் கோயில் மற்றொன்று முசுகுந்தேஸ்வரர் கோயில். மேலும் ஐவர் கோயில் இருந்ததற்கான அடித்தளமும் மற்றொரு சிவன் கோவிலும் இருந்ததற்கான தடையம் உள்ளது.  

சுற்றுலா பயணிகள் மற்றும் வரலாற்று ஆர்வலர்களின் கவனத்தை ஈர்ப்பது ஐவர் கோயில். இந்தக் கோயில்கள் பிற்காலச் சோழர்களின் கலைக்குச் சான்றாய் விளங்குகின்றன. முக்கியமாகக் கருதப்படும் கல்வெட்டுக்களும் இங்கே காணக்கிடைக்கின்றன.  

## செல்லும் வழி
கொடும்பாளூர், புதுக்கோட்டை மாவட்டத்தில் திருச்சிராப்பள்ளி- மதுரை சாலையில் அமைந்துள்ளது. விரைவுப் பேருந்துகள் நிற்காமல் செல்லக்கூடும். அதனால் விராலிமலையில் இறங்கி நகரப்பேருந்துகள் மூலம் கொடும்பாளூர் வந்து சேரலாம்.  

புதுக்கோட்டையிலிருந்து கொடும்பாளூர் வழியாக மணப்பாறை செல்லும் பேருந்துகள் உள்ளன. அவற்றில் ஏறினால் சுமார் 35 கிலோமீட்டர் தொலைவில் அமைந்துள்ளது கொடும்பாளூர். (மணப்பாறையில் இருந்து 5 கிலோமீட்டர்). அல்லது புதுக்கோட்டையிலிருந்து விராலிமலையை அடைந்து, அங்கிருந்து நகரப்பேருந்துகளைப் பிடிக்கலாம்.  

## நாவல்களில் கொடும்பாளூர்
- கல்கியின் பொன்னியின் செல்வன் நாவலில் அருள்மொழிவர்மனின் (முதலாம் ராஜராஜ சோழன்) மனைவியாக வரும் வானதி கொடும்பாளூரை சேர்ந்தவர் ஆவார்.
- பொன்னியின் செல்வனுக்கு தொடர்ச்சியாக எழுதப்பட்ட காவிரி மைந்தன் நாவலிலும் வானதியின் பிறப்பிடமான கொடும்பாளூர் குறிப்பிடப்பட்டுள்ளது.
- அகிலனின் வேங்கையின் மைந்தன் நாவலில் கொடும்பாளூரைப் பற்றி எழுதப்பட்டுள்ளது.
# அப்பம்


**அப்பம்** அல்லது "ஆப்பம்" என்று அழைக்கப்படும் இப்பண்டம் இந்தியா மற்றும் இலங்கையில் பிரபலமான ஒரு தோசை வகையை சார்ந்த தென்னிந்தியா உணவாகும். இது அரிசி மாவில், தேங்காய் பால் கலந்து செய்யப்படுகின்றது. ஆப்பம் மொத்தம் நான்கு வகையில் தயாரிக்கப்படுகிறது. அவை வெள்ளையாப்பம் (சாதா ஆப்பம்), பாலாப்பம், முட்டையாப்பம், அப்பம் (தென்னிந்தியாவில் கிறுத்துவர் வழிபாட்டில் சிறியளவில் செய்யபடுவது) என நான்கு வகைகளில் தயாரிக்கபடுகிறது.  

ஆப்பம் சுடுவதற்கான பாத்திரம் ஆப்பச்சட்டி அல்லது ஆப்பக்கல் எனப்படுகிறது. ஆப்பம் அது சுடப்படும் சட்டி போன்ற வடிவத்தில் வருகிறது. உட்குழிவாக அமையும் ஆப்பத்தின் நடுவில் முட்டையை உடைத்துப் போட்டுச் சுடும்போது முட்டை ஆப்பமும் சிறிதளவு தேங்காய்ப் பால் விட்டுச் சுடும்போது பால் ஆப்பமும் கிடைக்கின்றன.  
மேலும் ஆப்பத்திற்கு தேங்காய் பால் சரியான இணை பதார்த்தமாக இருந்தாலும் வரமிளகாய் தேங்காய் சட்னி ஒரு காரமான இணை பதார்த்தமாக சேர்த்து கொள்ளப்படுகிறது.  

## அப்ப வகைகள்

- வெள்ளை அப்பம்
- பால் அப்பம்
- முட்டை அப்பம்
- கருப்பட்டி அப்பம்

## அப்பமும் கதைகளும்
- குரங்கு அப்பம் பகிர்ந்த கதை
- இயேசு அப்பம் பகிர்ந்த கதை